Enginn veit hvað átt hefur fyrr en misst hefur Hvar ? Norræna húsiðHvenær ? Til 17. nóvemberAðgangseyrir : Ókeypis ! Enginn veit hvað átt hefur fyrr en misst hefur er stór og fjölbreytt margmiðlunarsýning sem minnir á þau svæði sem þegar hafa glatast , með sérstakri áherslu á áhrifasvæði Kárahnjúkavirkjunar . Einnig vekur sýningin athygli á náttúruperlum sem eru ýmist í nýtingar - eða biðflokki rammaáætlunar og því í sigti orkufyrirtækja sem mögulegir virkjanakostir . Hjarta sýningarinnar slær í aðalsal Norræna hússins þar sem sýnd eru þrjú myndbandsverk eftir Ólafs Sveinsson um öræfin kringum Snæfell , áhrifasvæði Kárahnjúkavirkjunar norðaustan Vatnajökuls og eyðileggingu þess . Einnig verða til sýnis tveggja metra breiðar ljósmyndir af áhrifasvæði Kárahnjúkavirkjunar sem sýna stórbrotið landslag , gróskumikinn gróður og fjölbreytt dýralíf . Anarkistar , aktívistar , mannúðarsinnar og hollvinir hælisleitenda og flóttamanna hafa allir hreiðrað um sig í Andrými , sem er samkomustaður sem er rekinn án hagnaðar . Þar hafa farið fram fyrirlestrar , námskeið , samstöðufundir , fræðslufundir , jógatímar , kvikmyndasýningar og fleira . En þessi rekstur , sem er drifinn áfram af sjálfboðaliðum , er ekki ókeypis og því er efnt til þessa fjáröflunarteitis til að uppfæra netkerfi rýmisins . Þema teitisins er teknótónlist frá 9. áratugnum . Kvikmyndin sem hefur endurvakið áhuga á heimspeki Descartes og andaði nýju lífi í goth-tískuna og vísindaskáldskap , Fylkið ( einnig þekkt sem The Matrix ) , er tuttugu ára gömul og því verður fagnað í Bíó Paradís . Myndin fjallar um forritarann og hakkarann Neo sem lifir tvöföldu lífi og er farinn að efast um eðli raunveruleikans . Með aðstoð annarra leðurklæddra hakkara reynir hann að frelsa mannkynið frá Fylkinu . Síðasta uppistand Hönnu Gadsby , Nanette , var á vörum allra í fyrra eftir að hún varð aðgengileg á Netflix . Á uppistandinu tæklaði hún fordómafulla samfélagið á Tasmaníu , þar sem hún ólst upp , kynferðisofbeldi , kynjahlutverk og hversu takmarkandi uppistand er sem listform . Í raun má segja að Nanette hafi verið afbygging á uppistandi . Nú , ári síðar , er hún að sýna nýtt uppistand , Douglas , og mun flytja það í Hörpu . Can’t think just feel er mánaðarleg tónleikasería skipulögð af kanadísku listakonunni Maria-Carmela Raso , einnig þekkt sem MSEA . Á þessu kvöldi koma fram leðjukenndu rokkararnir í Godchilla , en lög sveitarinnar einkennast af sveimkenndu gítarspili og drynjandi bassa , rólegum en taktföstum trommum , með ómandi söng . Einnig koma fram orkuboltarnir í Man Kind ! og indírokkararnir Skoffín . Hljómsveitin sem varð heimsfræg 2013 fyrir að flytja „ Heyr himna smiður “ a capella á þýskri lestarstöð er að fagna því að áratugur hefur liðið frá því að fyrsta plata þeirra var gefin út . Á tónleikunum verða öll lög af fyrstu plötunni , Árstíðir , spiluð í beinni , ásamt vel völdu efni af öðrum plötum . Úngl er yfirlitssýning á verkum Ólafar Nordal , en hún hefur verið afdrifarík í íslenska myndlistarheiminum . Hún vísar gjarnan í verkum sínum til þjóðsagnaarfsins , þjóðlegrar arfleifðar og menningarlegs minnis sem hún setur í nútímalegt samhengi . Verk Ólafar varpa iðulega ljósi á málefni líðandi stundar um leið og þau vísa bæði fram og aftur í tíma . Sérstakt opnunarteiti verður haldið 19. október klukkan 16.00 . Þeir ærslafullu og yndislegu JóiPé og Króli hafa verið áberandi í íslensku tónlistarlífi síðustu ár og ósjaldan hafa færri komist á tónleika þeirra en vildu . Búast má við slíku á þessum viðburði sem er hluti af tónleikaröðinni Reikistjörnur þar sem fjölskyldum gefst tækifæri til að sækja saman tónleika flutta í sal með ein bestu hljómgæði landsins . Sjón er sögu ríkari Á þessari sýningu á verkum Sigurjóns Ólafssonar má finna fjölbreytt verk sem hann gerði á árunum 1933 – 82 . Þetta eru natúralísk verk , abstraktsjón og frumdrög að nokkrum lykilverkum listamannsins sem hafa verið stækkuð og staðsett í opinberu rými , svo sem Fótboltamenn ( 1936 ) sem stendur á Faxatorgi á Akranesi . Sérstakt opnunarteiti verður haldið 19. október kl. 15.00 . Klikkaðasti og grillaðasti rappari landsins , Elli Grill , fagnar útgáfu plötunnar Rassabassi Vol . 3 . Eins og vitfirringur á ofsabræðisveginum býður Elli áhorfendum að verða vitni að þessum trylltu tónleikum , en honum til stuðnings kemur einnig fram Captain Syrup . Búast má við mikilli ljósasýningu , súludansi og kótilettum , eða með öðrum orðum , hversdagslegu partíi fyrir viðkvæma og hefðbundna einstaklinga . RASK #1 er fyrsti liður í nýrri viðburðaseríu í Reykjavík sem leggur áherslu á nýmiðlalistir , tækniþróun og tilraunir . Á þessu kvöldi koma fram Joon , sem er sjálfstæður tölvuleikjahönnuður , IDK IDA , sem er dönsk tónlistarkona sem lætur hið vélræna og lífræna takast á í flutningi sínum , raftónlistarmaðurinn Guðmundur Arnalds og Sól Ey sem notar heimagerðar fjarstýringar til að stjórna tónlist sinni . Vísinda Villi leiðir krakka um undraheim vísindanna á lifandi og skemmtilegan hátt með frábærum tilraunum . Hann spjallar , sprellar og fræðir svo úr verður frábær skemmtun fyrir alla fjölskylduna . Eftir Villa liggja fimm metsölubækur sem hafa hlotið verðlaun og tilnefningar til verðlauna . Hvar ? ÞjóðleikhúsiðHvenær ? Til 30. nóvemberAðgangseyrir : 6.200 kr . Leikritið Ör ( eða Maðurinn er eina dýrið sem grætur ) er byggt á sama grunni og skáldsaga Auðar Övu Ólafsdóttur sem hlaut bókmenntaverðlaun Norðurlandaráðs árið 2018 . Að sögn Auðar spratt skáldsagan upp úr uppkasti að leikritinu sem nú er fullklárað . Leikritið fjallar um fráskilinn mann á miðjum aldri sem lendir í tilvistarkreppu og þarf að átta sig á hlutverki sínu í lífinu . Hið árlega hrekkjavökuball Halloween Iceland fer fram á Gauknum . Eins og áður er þetta búningakeppni og því verður búningalausum meinaður aðgangur . Verðlaun eru veitt fyrir bestu búninga og tilþrif og síðan munu plötusnúðar þeyta skífum fram í rauða bítið . Burlesque-hópurinn Dömur og herra verða með vel valin atriði út kvöldið . Þjófaveisla er einkasýning Úlfs Karlssonar , myndlistarmanns og málara . Í Þjófaveislu leikur Úlfur sér með því að mála hurðir , stóla og borð auk málverksins , en Úlfur hefur unnið í gegnum tíðina bæði með veggmyndir , málverk og ljósmyndir . Sýningin er innsetning , byggð á málverkum og þrívíðum verkum sem fjalla um hungur , neyslumenningu og neytendur af ýmsum toga og í ýmsum myndum .